ลืมกินยาคุม3วันค่ะ วันที่4มีเลือดไหลนิดหน่อยเลยกินยาคุมต่อคือลืมกินตั้งแต่วันพุธถึงวันศุกร์ พอวันเสาร์มีเลือดออกมานิดหน่อยเลยกินยาต่อกินของวันศุกร์กับวันเสาร์2เม็ดเลย ส่วนของวันพุธกับวันพฤหัสไม่ได้กินเว้นไว้ค่ะ แล้วเลือดก็หยุดไหล พอตื่นเช้ามีเลือดไหลอีกเล็กน้อยเลยใส่ผ้าอนามัยไว้ตอนบ่ายเลือดมาเยอะเหมือนปจด.ค่ะ หนูต้องทำยังไงต่อคะ
สวัสดีค่ะ หากลืมทานยาคุมกำเนิดไป 3 วัน เมื่อนึกออกในวันเสาร์ ก็ให้รีบทานทันทีไปก่อน 1 เม็ด และทานเม็ดที่ต้องทานในวันเสาร์ตามเวลาเดิมอีก 1 เม็ดทั้งนี้ หากเป็นการลืมทานยาในแถวที่ 2 ของแผง คือช่วงเม็ดที่ 8-14 นั้น ในวันอาทิตย์และวันต่อๆ ไป ก็ให้ทานวันละเม็ดต่อไปตามเวลาปกติ แต่ควรงดการมีเพศสัมพันธ์ หรือใช้ถุงยางอนามัยร่วมด้วยไปก่อนอย่างน้อย 7 วันแต่หากเป็นการลืมทานยาในแถวที่ 3 ของแผง คือช่วงเม็ดที่ 15-21 ในวันอาทิตย์และวันต่อๆ ไป ก็ให้ทานวันละเม็ดต่อไปตามเวลาเดิมปกติ แต่เมื่อถึงช่วงต้องเว้นระยะ 7 วัน (สำหรับยาคุมชนิด 21 เม็ด) แนะนำว่าไม่ต้องเว้นระยะ 7 วัน ให้นำแผงใหม่มาทานต่อเลย ทั้งนี้ ก็จะทำให้ประจำเดือนในรอบนี้ไม่มา แต่ก็ไม่ได้หมายความว่าจะต้องเกิดการตั้งครรภ์ขึ้นค่ะ แต่หากเป็นชนิด 28 เม็ด เมื่อทานเม็ดที่เป็นฮอร์โมนครบ ก็ให้เริ่มแผงใหม่ต่อเช่นกัน ไม่ต้องทานเม็ดแป้งค่ะแต่หากเป็นการลืมทานยาในแถวที่ 1 ของแผง คือช่วงเม็ดที่ 1-7 แนะนำให้ทานยาคุมฉุกเฉินร่วมไปด้วย ส่วนในวันอาทิตย์และวันต่อๆ ไป ก็ให้ทานวันละเม็ดต่อไปตามเวลาเดิมปกติ และควรงดการมีเพศสัมพันธ์ หรือใช้ถุงยางอนามัยร่วมด้วยไปก่อนสำหรับเลือดที่ออกนั้น เกิดจากเยื่อบุโพรงมดลูกขาดการกระตุ้นจากฮอร์โมนจากยา จึงทำให้มีเลือดออกได้ และเมื่อเริ่มทานใหม่ ระดับฮอร์โมนจึงอาจยังไม่คงที่ แนะนำให้ทานยาต่อตามที่ได้กล่าวไปค่ะ